શ્રી મણિભદ્રવીર દાદા ની ખ્યાતિ નો એક અંદાજ મેળવવો હોય તો મગરવાડા તીર્થ માં દર મહિના ની શુકલ પક્ષ ની પાંચમે ભરાતા મેળાનો લ્હાવો લેવા જેવો છે. આ મેળા માં ઉમટતો વિશાળ માનવ મહેરામણ દાદા ની ખ્યાતિ નો પુરાવો છે. અહી દર સુદ પાંચમે આજુ બાજુ ના ગામો ઉપરાંત અમદાવાદ,વડોદરા ,સુરત ,નવસારી ,મુબઈ ,ચેન્નાઈ જેવા દુર ના શહેરો માંથી ભક્તિભાવપુર્વક ૨૫ થી ૩૦ હજાર ની સંખ્યા મા જૈન –જૈનેતર ભક્તો ઉમટી પડે છે , અને દાદા ના સ્થાન મા આવી દર્શન પૂજા અર્ચના કરી ,પ્રસાદ ચઢાવી કૃતાર્થ થાય છે.